Sis activitats infantils per a les festes de Nadal
26 de desembre 2023

La programació cultural d'esta setmana està completament enfocada als xiquets i xiquetes del municipi amb motiu de les festes de Nadal. La regidoria de Cultura de l'Ajuntament de Sagunt, en col·laboració en alguns casos amb la regidoria de Joventut i Infància, ha organitzat sis activitats infantils durant l'última setmana de l'any.

Per a hui dimarts 26 de desembre estan previstes dos activitats. D'una banda, a les 18 hores al Centre Cultural Mario Monreal es podrà gaudir de l'obra de titelles _L'encanteri del drac_, a càrrec de La Carreta. Es tracta d'una representació en valencià per a majors de 6 anys. L'entrada és gratuïta i es pot aconseguir per invitació a través d'Internet: [https://www.servientradas.com/espectaculo/AYUNTAMIENTO\_DE\_SAGUNTO/3/dophin-i-la-mar-de-plastic.html](https://www.servientradas.com/espectaculo/AYUNTAMIENTO_DE_SAGUNTO/3/dophin-i-la-mar-de-plastic.html). En la web apareix el nom de l'activitat que s'anava a desenvolupar en un principi (_Dolphin i la mar de plàstic_). L'activitat conta la llegendària història d'un bosc amenaçat, un poble maleït, un drac enfadat i un heroi inesperat.

![](/media/p3odpdf5/encanteri_c.jpg?width=151&height=211&mode=max)

Hui també es durà a terme al Casal Jove del Port de Sagunt, a les 18 hores, el contacontes _The Elf Inventions_, en anglés. Esta representació narra la història de Duster, un elf de Papà Noel que crea dos invents per a ajudar-lo en el seu treball: el Freezifier i el Bad-O-Ficar. L'objectiu serà salvar el Nadal.

![](/media/tzjnxt0v/storytime_c.jpg?width=205&height=205&mode=max)

El dimecres 27 de desembre serà el torn de "Creure és poder", un espectacle de Toni Bright. Esta activitat es desenvoluparà a la Casa Municipal de Cultura del Port de Sagunt, a les 18 hores. L'accés a este espectacle és gratuït, amb invitació a través d'Internet: [https://www.servientradas.com/espectaculo/AYUNTAMIENTO\_DE\_SAGUNTO/6/creer-es-poder.html](https://www.servientradas.com/espectaculo/AYUNTAMIENTO_DE_SAGUNTO/6/creer-es-poder.html). Toni Bright és un mentalista nascut a Elx, i catalogat com el millor d'Espanya.

El dijous 28 també hi haurà dos activitats. A les 18 hores al Centre Cultural Mario Monreal es representarà l'obra de teatre _Júlia al país dels llibres_, produïda per Teatro de la Resistencia. L'obra és en valencià, té una duració de 50 minuts i està destinada a un públic familiar. L'accés és gratuït amb invitació a través d'Internet: [https://www.servientradas.com/espectaculo/AYUNTAMIENTO\_DE\_SAGUNTO/3/julia-al-pais-dels-llibres.html](https://www.servientradas.com/espectaculo/AYUNTAMIENTO_DE_SAGUNTO/3/julia-al-pais-dels-llibres.html). L'obra narra la història de Júlia, una xiqueta de 10 anys que, pese a l'afecte dels seus pares, se sent desconsolada. El divorci dels seus pares fa que Júlia s'aïlle i deixe de parlar-se amb ells. Júlia trobarà resposta en un somni revelador en el qual entrarà en un món màgic.

També a les 18 hores, al Casal Jove del Port de Sagunt, es podrà gaudir de l'activitat "Abracadabrante". La participació és totalment gratuïta fins a completar l'aforament. Es tracta d'un espectacle familiar amb circ, teatre, música en directe, etcètera.

Finalment, el dissabte 30 de desembre a les 18 hores a l'Auditori Joaquín Rodrigo es durà a terme l'espectacle musical "Rumbo a New Orlans", de Sedajazz Kids Band, que té una duració de 50 minuts. És una activitat gratuïta a la qual es pot accedir amb invitació a través d'Internet: [https://www.servientradas.com/espectaculo/AYUNTAMIENTO\_DE\_SAGUNTO/2/rumbo-a-new-orleans.html](https://www.servientradas.com/espectaculo/AYUNTAMIENTO_DE_SAGUNTO/2/rumbo-a-new-orleans.html). Amb la jove banda d’esta important escola de jazz es viatjarà als inicis del jazz, amb l'estil _dixeland_ de Nova Orleans.

*   [](http://www.facebook.com/sharer.php?u=https://aytosagunto.es/va/actualitat/sis-activitats-infantils-per-a-les-festes-de-nadal/ "Facebook")
*   [](http://twitter.com/share?url=https://aytosagunto.es/va/actualitat/sis-activitats-infantils-per-a-les-festes-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sis-activitats-infantils-per-a-les-festes-de-nadal/ "Linked In")
*   [](mailto:?body=https://aytosagunto.es/va/actualitat/sis-activitats-infantils-per-a-les-festes-de-nadal/)